Tazrewt-nneɣ nebḍa-tt ɣef sin n yixfawen, yal ixef yettkemmil wayeḍ. Deg yixef amezwaru newwi-d ɣef iferdisen n teẓri, anda nessiweḍ deg-s nemmeslay-d ɣef tmiḍranin tigejdanin i ɣef ibedd unadi-nneɣ, deg tazwara nefka-d tabadut i tewsit n tullist s umata, i d-yellan di tazwara n unadi-nneɣ d turda ɣef tewsit n yeḍrisen i nefren i tesleḍt ilmend n tɣuri tamezwarut i yeḍrisen-agi.